Der var hovedkvarter for den kejserlige administration i [[Persepolis]], [[Susa]] og [[Babylonien|Babylonien.]] [[Baktrien]], [[Ecbatana]], [[Sardis]], Dascyclium, og [[Memphis (Egypten)|Memphis]] havde også kejserlige administrationer. Dareios 1. valgte [[aramæisk]] som fælles sprog, og det spredte sig hurtigt over hele riget. Samtidigt samlede Dareios en gruppe af lærde til at oprette et separat sprogsystem, som kun skulle anvendes af Persis og perserne. Det blev kaldt ariansk skrift og blev brugt til officielle inskriptioner.{{sfn|Shahbazi|1996|p=48}}
=== Økonomi ===
[[Image:Achaemenid coin daric 420BC front.jpg|thumb|right|Gulddaricer  med en renhed på 95,83 % blev først møntet af kongen selv (Ca. 490 f.Kr.).]]
Dareios er kendt som en stor økonomisk begavelse. Han gennemførte en en universel valuta, som hed daric og var lavet før 500 f.Kr. Han anvendte et møntsystem som en transnational valuta til at regulere handel og erhverv i hele sit imperium. Daric blev også anerkendt ud over grænserne i [[Centraleuropa|Central-]] og [[Østeuropa]]. Der var to typer daricer, en af guld og en af sølv. Kun kongen kunne slå gulddaricer, vigtige generaler og satrapper kunne slå sølvdaricer. Daric var et stort løft til international handel. Varer som tekstiler, tæpper, værktøj og metalgenstande begyndte at blive udbredt i hele [[Asien]], [[Europa]] og [[Afrika]]. For yderligere at forbedre handelen byggede Dareios en kongelig vej, den 2.700 km lange [[persiske kongevej]], og der var rejsetilladelser udstedt af kongen, satrapper og andre højtstående embedsmænd.{{sfn|Verlag|2009|p=86}}{{sfn|Shahbazi|1996|p=48}} Dareios initierede også kanaler, underjordiske vandveje, et postsystem og satte gang i fønikisk-baseret kommerciel skibsfart.
Historie Lister_over_personer